Vidar Kleppe

**Vidar Sveinung Kleppe** () er ein norsk politikar som var ein sentral politikar for Framstegspartiet fram til 2001. Han var stortingsrepresentant for Vest-Agder 1989–1993 og 1997–2001 og 2. nestformann i Framstegspartiet 1995–1999. Han vart i 2001 suspendert frå Framstegspartiet etter å ha vorte skulda av Carl I. Hagen for å vera ein «edderkopp», og melde seg då ut. Han var leiar for Demokratane frå 2002 til 2012. Han er no medlem av Vest-Agder fylkesting og Kristiansand bystyre.

Kleppe er busett i Vågsbygd i Kristiansand kommune.

## Liv og virke
### Bakgrunn
Kleppe er utdanna mekanikar ved Maskin- og mekanikarskule i 1981.

Han reiste i utanriks sjøfart 1981–1982, og var deretter industriarbeid i Kristiansand 1982–1987. Han var sjølvstendig næringsdrivande 1987–1989. Han var tilsett i Dica Reklame 1994–1997.

### Politisk karriere
Kleppe starta den politiske karrieren sin på 1980-talet då han var medlem av Kristiansand formannskap og bystyre i periodane 1987–1991, 1995–1997 og 2003–2007. Han var medlem av Vest-Agder fylkesting 1995–1997 og 2003–2011. Han byrja sin rikspolitiske karriere då han vart innvald på Stortinget i 1989. Han markerte seg på 1990-talet som ein restriktiv innvandringspolitikar både i Frp og i norsk politikk.

Kleppe vart suspendert frå Frp i mars 2001. Carl I. Hagen var overtydd om at Kleppe hadde ambisjonar om å verta etterfølgjaren hans. Han melde likevel seg ut av partiet same år. Etter ein snartur innom Det Liberale Folkepartiet stifta han i 2002 partiet Demokratane, som han var leiar for i perioden mellom 2002 og 2012.

Kleppe var ein av Stortingets mest markante politikarar på 1990-talet. Han var hovedarkitekten bak at Stortinget vedtok lik krigsinvalidepensjon, uavhengig av om den pensjonerte hadde vore dekksgutt eller kaptein i krigsåra 1939–1945. Kleppes framlegg om fangeerstatning (100 000 kroner) til norske fangar i japansk-kontrollerte område under den andre verdskrigen, fekk full tilslutting av Stortinget.

Vidar Kleppe er son av direktøren Erling Kleppe (1941–1989) og husmora Harriet Kleppe (fødd Uthaug: 1944–2018). Kleppe er gift med Elin Dyrstad Kleppe og har tre born.

## Stortingsperiodar
* Representant nr. 4 for Vest-Agder 1989–1993, Framstegspartiet.
* Representant nr. 3 for Vest-Agder 1997–2001, Framstegspartiet, uavhengig frå 17. mars 2001.

## Medlemskap i presidentskapet
* 1989–1993: sekretær i Lagtinget frå 10. oktober 1989.

## Medlemskap i stortingskomitear
* 1989–1993: medlem Justiskomiteen frå 23. oktober 1989. 
* 1997–2001: medlem av Kontroll- og konstitusjonskomiteen frå 21. oktober 1997.
* 1997–2001: varamedlem Den utvida utenrikskomité frå 21. oktober 1997.

## Medlemskap i delegasjonar
* 1997–2001: varamedlem i **Konsultasjonsorganet for EØS-sakar** i EØS-utvalet frå 4. november 1997.

## Medlemskap i gruppestyre
* 1989–1993: varamedlem i Framstegspartiets gruppestyre frå 1. oktober 1992.

## Utdanning og yrke
* Maskin- og mekanikarskule 1980–1981.
* Utanriks sjøfart 1981–1982.
* Industriarbeid i Kristiansand 1982–1987.
* Næringsdrivande 1987–1989.
* Tilsett i Dica Reklame 1994–1997.

## Kommunal- og fylkespolitisk aktivitet
* Kommunalpolitisk aktivitet:
** Medlem  Kristiansand formannskap (1987–1991), (1995–1997) og (2003–2007).
** Medlem  Kristiansand bystyre (1987–2015).
** Leiar av Kontrollutvalet i Kristiansand (2011–2015).

* Fylkespolitisk aktivitet:
** Medlem Vest-Agder fylkesting (1993–1997), (2003–2007), (2007–2011) og (2011–2015).
** Leiar av Kontrollutvalet i Vest-Agder (2003–2007), (2007–2011) og (2011–2015).
** Leiar av Lister Brukarutval i Vest-Agder (2010–2011).
** Medlem av Fylkeseldrerådet i Vest-Agder (2007–2015).

## Offentlege verv
* Styremedlem i Kristiansand  elektrisitetsverk 1985–1989 og nestleiar 1995–1997.
* Medlem i Fiskerinemnda i Kristiansand 1987–1989.
* Medlem av Overligningsnemnda i Kristiansand 1987–1989.
* Styremedlem i styret for Vest-Agder sentralsjukehus 1987–1989.
* Medlem i Kontaktutvalet mellom innvandrarar og norske styresmakter 1995–1997.

## Tillitsverv i parti
* Styremedlem i Kristiansand FpU 1982–1988.
* Ei rekkje tillitsverv FpU på lokal- og fylkesplan 1982–1989.
* Medlem Frps landsstyre 1989–1999.
* Medlem Frps sentralstyre 1993–1999.
* 2. nestformann Framstegspartiet 1995–1999.
* Leiar for Demokratane 2002–2012.

## Kjelder

**Denne artikkelen bygger på «[[:nb:Vidar Kleppe|Vidar Kleppe]]» frå ,  den 18. desember 2015.*  

## Bakgrunnsstoff
*